open-index/open-wikipedia-markdown huggingface dataset:
Haukås skole (Bergen)

**Haukås skole** er en kommunal barneskole ved Breistein i Åsane bydel i Bergen kommune. Skolen har plass til 350 elever.

## Tidligere skoler
Gamle Haukås skole på Haukåsmyrene åpnet i 1957 og ble revet i august 2022.

Eget skolebygg fikk Haukås første gang i 1901. Før det leide privatpersoner fra Haukås skolekrets i starten av 1889 et enda eldre skolelokale på Haukås til skole, og hyret Johannes Pedersen Reigstad som lærer. Han var utdannet fra lærerskolen på Voss. Bakgrunnen var lang skolevei, etter at Haukås skolekrets fikk bygd ny skole på Eikås, dvs. ved den nåværende rundkjøringen i Vågsbotn. Husfaren på husmannsplassen Hetlevik bedømte at hans barn ville bruke 2,5 timer på å komme seg på skolen på Eikås, og påpekte at to av hans voksne barn trolig hadde pådratt seg varig mén av den gamle skoleveien som hadde vært betydelig kortere. Sammen med tolv andre fedre fikk han opprettet privatskolen på Haukås, noe som halverte skoleveien for mange av elevene. Det var ikke søkt om tillatelse til å etablere skolen, men bøtene som var pålagt etter skoleloven av 1860, ble frafalt da skolekommisjonen godkjente løsningen.

## Referanser


## Eksterne lenker
* Bergen byleksikon på nett, om Haukås skole
Helldal skole

**Helldal skole** var en kommunal barneskole på Helldal i Fana bydel i Bergen kommune. Skolen tok i mot elever fra 1. til 7. trinn. Skolen ble lagt ned i 2010, og elevene ble overført til Sædalen skole.

## Historie
Flere skolebygninger har vært i bruk opp gjennom årene. Men før Helldal krets fikk eget skolebygg var det omgangsskole med Riple krets. Dette startet allerede i 1750. Kretsen fikk sin første skolestue i 1868. Den første bygningen til Helldal skole ble bygget i 1897. I dag er dette bygget rehabilitert og i bruk som grendehus. Bygningen som har vært i bruk fram til i dag ble oppført i 1939, arkitekten var  Øystein Netaas, og påbygd i 1958.  

Helldal skole ble lagt ned etter skoleåret 2009/2010 og de 140 elevene og hele personalet ble flyttet til Sædalen skole. Dette er en nyoppført skole som erstatter Helldal skole og som samtidig skal avlaste Nattland skole. 

Arkivet etter Helldal skole oppbevares ved Bergen Byarkiv. I tillegg kan man finne informasjon om skolen i arkivene etter Helldal skoles foreldrelag og Helldal skoles musikkorps.

## Referanser


## Eksterne lenker
* Bergen byleksikon på nett, om Helldal skole
* Helldal skole - oppslagsverket oVe, artikkel av  Lars Bostrøm Johansen, Bergen Byarkiv.
Australia under Sommer-OL 1972

**Australia under Sommer-OL 1972**. 168 sportsutøvere fra Australia, 139 menn og 29 kvinner, deltok i 20 grener under Sommer-OL 1972 i München. Australia ble sjette beste nasjon med åtte gull-, sju sølv- og to bronsemedaljer. Dennis Green var flaggbærer under åpningsseremonien.

## Medaljer

## Medaljevinnerne

## Kilder
* Resultater og profilside  på sports-reference.com
Zikk-Zakk

***Zikk-Zakk*** var et norsk musikkprogram som gikk på NRK-TV fra 1981 til 1984. Programmet tok for seg musikksjangere som pop, rock og new wave, og gikk hver tredje uke det første året og annen hver uke fra 1982. Det hadde vekselvis form som et magasinprogram, og som innkjøpt konsertprogram. 

*Zikk Zakk* hadde ingen programleder den første tiden. Gruppa Zoo var både forgrunnsfigurer og programverter i den første sendingen. Fra 1982 var Ivar Dyrhaug fast programleder, mens Petter Nome ledet siste sesong.

*Zikk-Zakk* etterfulgte *[[Videotek]]*.

## Referanser


## Eksterne lenker
*
Bryaxis

:*For billeslekten med samme navn, se [[Bryaxis (slekt)]]*.

**Bryaxis** (300-tallet f.Kr.) var en billedhugger fra antikkens Hellas. Han antas å være fra Karia, men kan være fra Athen.

Han samarbeidet med Skopas og Leokhares om mausoleet i Halikarnassos. Han er mest kjent for to statuer, en av Apollon ved byen Dafne i nærheten av Antiokia, og en av Serapis i Alexandria. Apollonstatuen var av forgylt tre og marmor og er kjent gjennom mynter.  Den hellenistiske gudestatuen av Serapis var mørk blå, laget av sjeldne metaller og edelstener.

## Eksterne lenker
* Bryaxis (355 – 300  BC). (1995). In A Biographical Dictionary of Artists, Andromeda.
Kristian Horntvedt

**Kristian Horntvedt** (født 3. mars 1982) er en norsk langrennsløper.

Han ble verdensmester for juniorer på 10 km både i 2001 og 2002. Han debuterte i verdenscupen i langrenn 11. desember 2002, og hans beste individuelle verdenscup-plassering er en 11.-plass i klassisk sprint fra 2002.

Kristian er sønn til Tom Horntvedt som selv var en habil langrennsløper og som var løypesjef under NM på ski 2010 i Stokke.

## Eksterne lenker
*
Abraham César Lamoureux

**Abraham César Lamoureux** (født ca. 1635, død 1692) var en franskfødt billedhugger. Han er mest kjent for sitt virke i Danmark og rytterstatuen av Christian V.
Lamoureux kom fra Sverige og fikk ansettelse som hoffbilledhugger ved det danske hoffet til Christian V i 1681. 

Rytterstatuen av Christian V er Lamoureux` hovedverk og Nordens eldste rytterstatue.

## Verker

* Hjort (forgylt blyfigur til springvann, 1682, Frederiksborg, opprinnelig Jægersborg, fjernet i 1771)
* Christian Vs rytterstatue, «Hesten» (forgylt bly, ca. 1685-88, Kongens Nytorv i København, nå Tøjhusmuseet, bronsekopi utført av Einar Utzon-Frank, oppstilt i 1946) 
* Sokkelfigurer til rytterstatuen (fullført etter Lamoureux` død, antakelig av broren Claude Lamoureux) 
* Portrettrelieff av Christian V (marmor, Rosenborgsamlingen).

## Tilskrivinger
* Mars og Hercules (barnefigurer i sten, Grønne Bro ved Rosenborg Have) 
* Herkules (blyfigur, Borchs Kollegium)
* Statuette av Christian V (marmor, Gisselfeld). 

## Referanser


## Eksterne lenker
*
Roar Hjelmeset

**Roar Hjelmeset** (født 1977) er en norsk tidligere langrennsløper, nå langrennstrener. Fra  mai 2016 til mai 2018 var han trener for Norges landslag i langrenn for kvinner. Han er siden ansatt som trener ved Hovden skigymnas.

## Bakgrunn
Hjelmeset er oppvokst på gården Hjelmeset som del av Skifamilien Hjelmeset. Han er yngst av fire søsken, der hans eldre bror, langrennsløperen Odd-Bjørn, er den mest meritterte. Kusinen på begge sider, Bodil Hjelmeset, som vokste opp på nabogården like ved Sandane lufthavn, er en av Norges 10. beste spydkastere gjennom tidene (per 2013), og har fem sølvmedaljer fra NM. 

Fra 1993 til 1996 gikk Roar Hjelmeset på idrettsfag ved Firda videregående skole. Han er bosatt på Hovden i Setesdal.

## Idrettskarriere
Roar Hjelmeset har deltatt i ett renn i verdenscupen i langrenn. Det var i klassisk sprint i Drammen 11. mars 2003 hvor han ble nr. 42. hans beste resultat fra NM er 23.-plass på sprinten 6. april 2002 på Vang. Han har også deltatt på Fjellhug/Vereide&nbsp;Hyen&nbsp;ILs stafettlag i NM flere ganger. Etter 2005-sesongen la han opp og ble trener for Hovden skigymnas.

## Trenerkarriere
Roar Hjelmeset gikk i 2008 fra sin trenerrolle ved Hovden skigymnasble til å bli trener for det norske juniorlandslaget i langrenn. Fra sommeren 2011 ble han trener for det norske landslaget i kvinnesprint.

I mai 2016 ble han landslagstrener for det norske kvinnelandslaget i langrenn, etter at Egil Kristiansen trakk seg fra denne stillingen i april.

## Se også
* Liste over kjente elever ved Firda videregående skole

## Referanser


## Eksterne lenker
*
Erik Tunstad

**Erik Halfdan Tunstad** (født 1954) er en norsk biolog, forskningsjournalist, programleder i radio, fagbokforfatter og tidligere høgskolelektor. Han er særlig kjent som formidler av evolusjonsteori og biologi i Norge. 

## Liv og virke
Tunstad er utdannet biolog og skrev hovedoppgave (cand.scient.) innen økologi på en oppgave om *Tegefaunaen i en usprøytet eplehage, og i dens viktigste omgivende vegetasjon*. I 1985 begynte han å jobbe med forskningsjournalistikk. Tunstad har vært radiojournalist og programleder i *[[Verdt å vite]]* i årene etter at programmet gikk fra ukentlige til daglige sendinger. Fra 2002 var han første fagredaktør for nettstedet forskning.no. Han var redaktør i forskning.no inntil han i 2009 gikk over til å ha en stilling som høgskolelektor i naturvitenskap ved Avdeling for lærerutdanning ved Høgskolen i Vestfold i noen år. Han har særlig markert seg som formidler av evolusjonsteori overfor allmennheten. 

Tunstad har skrevet en rekke fagbøker. Han var en av initiativtakerne til stiftelsen av organisasjonen Skepsis og redigerte foreningens tidsskrift med samme navn mellom 1991 og 2002. Han har skrevet boka *Darwins teori – 400 år med evolusjon*. Sammen med Nils H. Fløttre utgav han et læreverk i naturfag som har kommet i flere utgaver siden 1994. 

I 2012 ble han tildelt Språkrådets språkpris, i klassen «fremragende bokmål» for sin forskningsformidling i bøkene om evolusjon, forskningsjuks og ellers for en omfattende forskningsjournalistisk produksjon i artikkelform. I 2015 fikk han Bonnevieprisen for sitt arbeid med å formidle biologifaget i populærvitenskapelige bøker og artikler. 

I 2020 utgav sammen med Vibeke Riiser-Larsen en bok om neandertalere.

## Bibliografi
 

* 2004: *Fra skapelse til design: religion i kamp mot Darwin*
* 2009: *Darwins teori – 400 år med evolusjon* ISBN 9788292622537
* 2011: *Juks: hvordan forskere svindler – og hvorfor det ikke er så farlig -*
* 2015: *Evolusjon : basert på en sann historie* ISBN 9788282821056
* 2020: *Neandertal. Folket som forsvant* (sammen med Vibeke Riiser-Larsen) Humanist 2020
* 2024: *Å elske et insekt. Hva skjer når insektene forsvinner?* Humanist 2024

## Referanser


## Eksterne lenker
* Artikler av Tunstad på forskning.no (2002–2008) 
* Biologiforeningen.no Erik Tunstads 10 bud om kritisk tenkning  14. november 2009
* Artikler av Erik Tunstad publisert på Skepsis.no
* Tunstads anmeldelse av *[http://morgenbladet.no/boker/2008/la_det_flyte Bjørn Lomborg - Hold hodet kaldt]* 3. oktober 2008
Karma (andre betydninger)

**Karma** har flere betydninger:

*Karma, indisk religiøs filosofi
*Karma (album), musikkalbum av Kamelot
*Karma (Anita Skorgan), deltaker i Melodi Grand Prix 1985
*Karma (Anita Skorgan-album), musikkalbum av Skorgan med titellåta som åpningsspor
*Kevin «Karma» Eriksen, rapartist fra gruppa Warlocks
*Karma (bueskytter) - bhutansk bueskytter
Yle Fem

**Yle Fem** (også kjent som **Finlands Svenska Television**, **Yle FST** og **Yle FST5**) var den svenskspråklige fjernsynskanalen til Finlands statlige selskap for fjernsyn og radio, Yle. I april 2017 ble kanalen slått sammen med Yle Teema og heter nå Yle Teema & Fem.

## Bakgrunn
Kanalen er en del av programtilbudet til programenheten Svenska Yle og delte kanalplass med svenske SVT World i store deler av det finske marknettet. Samarbeidet med SVT World ble avsluttet da Yle Fem ble slått sammen med Yle Teema i 2017.

Yle Fem sendte én ettermiddag og to kvelder i uken og hadde en finlandssvensk og nordisk profil. Kanalen sendte nyheter, fakta- og aktualitetsprogram, barneprogram, sport, kultur og underholdning.

I Yle Fem ble sendt mange nordiske samproduksjoner, og kanalen hadde et stort tilbud av nordiske og europeiske filmer. De svenskspråklige programmene ble tekstet til finsk, med unntak for nyheter og barneprogrammer. Yle Fem het inntil mars 2012 *FST5* (Finlands Svenska Television).

## Referanser


## Eksterne lenker
*
Senatorvalget i Florida 2010

**Floridas valg til USAs senat 2010** er kongressvalg som avholdes 2. november 2010 i den amerikanske delstaten Florida. Den sittende senatoren George LeMieux har bestemt seg for ikke å stille til gjenvalg. Valget blir sett på som et av de mest spennende, på grunn av usikkerheten om hvem som vil vinne. Floridas sittende guvernør Charlie Crist annonserte at han vil stille til valget som uavhengig, da det ble klart at han mest sannsynlig ikke ville vinne partiets nominasjon. Marco Rubio ledet på meningsmålinger med rundt 20-30% på Crist etter hvert. Rubios kandidatur blir blant annet støttet av Tea Party-bevegelsen og konservative krefter, mens Crist er en mer moderat politiker, som var for presidentene Bush og Obamas finansielle redningspakke.

Primærvalgene til Demokratene og Republikanerne vil bli avholdt 24. august.

## Meningsmålinger
### Rubio (R) vs Meek (D) vs Crist (uavhengig)

## Referanser
Olav Ekeland

**Olav Ekeland** (født 15. oktober 1910 i Brooklyn, New York, død 23. august 1992) var en norsk prest og teolog. Han var sønn av sjømannsprest, senere prost i Asker og Bærum prosti, John Ekeland og Rachel, født Haakonsen. Familien flyttet i 1918 fra New York til Risør og senere til Kristiansand, Børsa og Laksevåg, der faren virket som prest. Han var gift med Gunvor Margrethe, f. Hilland, og er far til Jon Arild Ekeland, Gunnar Johannes Ekeland, Tor-Johan Ekeland og Olav Rune Ekeland Bastrup. 

## Utdanning og virke som prest
Han ble cand.theol. ved det teologiske fakultet ved Universitetet i Oslo i 1939, og ble ordinert til prest i 1941 i Bergen domkirke av biskop Andreas Fleischer. Han virket som sekretær for biskopen i Bjørgvin bispedømme og senere som hjelperest i St. Olavs menighet i Bergen og i Fana med tjenestested i Storetveit. I 1947 ble han hjelpeprest i Borgund med tjenestested i industristedet Langevåg. I 1954 ble han sokneprest i Hjørundfjord og i 1970 sokneprest i Trefoldighet menighet i Arendal og prost i Arendal prosti. Som pensjonist fra 1978 var han aktiv som vikarprest i lengre perioder på bl.a. Svalbard.

## Annen virksomhet
Ekeland hadde tidlig en pasifistisk overbevisning og deltok under andre verdenskrig i det sivile luftvern i Bergen. Ekeland var lokalpolitisk aktiv i skolepolitikk, sosialpolitikk og distriktspolitikk. Han var skolestyreformann og varaordfører i Hjørundfjord da kommunen ble nedlagt og slått sammen med Ørsta i 1964. Etter kommunesammenslåingen var han medlem av Ørsta kommunestyre som representant for Venstre. Han var i flere år timelærer i religion ved Volda lærarhøgskule og ved Volda gymnas. Han var i flere perioder kretstyreformann i Sunnmøre og Aust-Agder kretser av Den norske sjømannsmisjon. Han deltok også aktivt i sosialt arbeid gjennom avholdsorganisasjonen Blå Kors.

## Kilder
*Artikkel om Olav Ekeland i *Prester i Den norske kirke og andre teologiske kandidater*. Forlaget Land og Kirke 1974 side 60-61
Norsk Arkivråd

**Norsk Arkivråd** er en norsk interesseorganisasjon for arkivfaget som ble etablert i 1961. Organisasjonen har som mål å arbeide for effektiv organisering av arkivarbeidet i offentlige og private organ og bedrifter samt å arbeide for å skape forståelse for arkivarbeidets betydning. 

Norsk Arkivråd er en landsdekkende organisasjon. Medlemmene er fra både privat og offentlig sektor, og er interessert i og arbeider med dokumenthåndtering og arkivfaglige spørsmål. Norsk Arkivråd arbeider for økt kunnskap om dokumenthåndtering og arkivdanning. Organisasjonen har kontakt med fagmiljøer både nasjonalt og internasjonalt og er høringsinstans i arkivrelaterte saker.

Norsk Arkivråd arbeider for en stadig bedre utdanning og opplæring av de som jobber med arkiv og dokumenthåndtering. Organisasjonen tilbyr kurs og seminarer.

Medlemmene kan søke stipend til utdannings- og utviklingsarbeid i arkivfaget. Norsk Arkivråd gir støtte til utvikling av arkivfaglige læremidler, her kan en få støtte til å utgi alt fra artikler til bøker. Fire ganger i året utgis det arkivfaglige tidsskriftet Arkivråd.

## Referanser


## Eksterne lenker
* 
*
Kargilik

**Kargilik** eller **Yecheng** (kinesisk: 叶城县; pinyin: *Yèchéng Xiàn*; uigursk: قاغىلىق ناھىيىسى / *Kağilik Nahiyisi*) er et fylke i prefekturet Kashgar i den autonome region Xinjiang i Folkerepublikken Kina.

Befolkningen var på  i 1999.

Fylkets hovedsete er den gamle byen Yecheng (eller Kargilik).

## Administrative enheter
**Storkommuner:**
*Kargilik (喀格勒克镇); Qarbag (恰尔巴格镇); Uxxakbax (乌夏克巴什镇);
**Kommuner:**
*Lok (洛克乡); Bexerik (伯西热克乡); Tetir (铁提乡); Qasameqit (恰萨美其特乡); Togiqi (吐古其乡); Janggiliaski (江格勒斯乡); Jayterak (加依提勒克乡); Barin (巴仁乡); Gojaerik (乌吉热克乡); Xahap (夏合甫乡); Yilkiqi (依力克其乡); Yitimlikum (依提木孔乡); Zunglang (宗朗乡); Kokyar (柯克亚乡); Xihxu (西合休乡); Qipan (棋盘乡); Saybak (萨依巴格乡).

Dessuten ni statsgårder, statsskoger, statsbeitemarker og oppdrettsstasjoner.

## Samferdsel
Kinas riksvei 219 fører fra Kargilik til Lhazê i den autonome region Tibet.

Kinas riksvei 315 løper gjennom området. Den fører vestover fra Xining i provinsen Qinghai til Kashgar (Kashi) i Xinjiang.

## Referanser


## Eksterne lenker
* Lokalregjeringens hjemmesider
Rutog

**Rutog** (kinesisk: 日土县; pinyin: *Rìtǔ Xiàn*) er et fylke i prefekturet Ngari i den autonome region Tibet i Folkerepublikken Kina.

Befolkningen var på  innbyggere i 1999.

Saltvannssjøen Banggong Co ligger i området.

## Administrative enheter
**Storkommuner:** 
*Ritu 日土镇;
**Kommuner:**
*Duoma 多玛乡, Risong 日松乡, Zhebang 热帮乡, Dongru 东汝乡.

## Samferdsel
Kinas riksvei 219 løper gjennom området. Den fører fra Kargilik i den autonome region Xinjiang til Lhazê i Tibet.

## Referanser
Lindholm slott

**Lindholm slott** lå i Bare herred ved Børringesjøen (svensk Börringesjöen),  i det sydvestlige Skåne som den gang var en del av Danmark. 

## Borganlegget
Borgen har ligget ute i våtmarken omgitt av en ytre vold og en voldgrav. Ringmuren synes knapt mere i landskapet, men har ved arkeologiske undersøkelser vist seg å være oppimot 3,5 m tykk. Muren danner en firkant på 40 x 50 m. I den vestlige muren finnes rester av et porttårn, og i den norodøstlige hjørnet likeledes et senere tilføyet tårn. 

Mitt i borggården finnes restene etter kjernetårnet som måler 10 x 9,7 m med 2,1 m tykke murer. Ved Carl von Linnés besøk under sin skånske reise, skrev han at tårnet tidligere hadde stått til 30 alens høyde, hvilket svarer til ca. 18 m. Sammenlignet med andre liknende danske tårn fra middelalderen gjør høydeangivelsen rimelig.

Mot borggårdens sydmur lå salsbygningen som innvendig målte 7,1 x 34 m. Den har trolig hatt to etasjer. Litt av husets standard kan man fornemme i funnene av fargede glassruter, og med tanke på at huset innimellom har vært kongelige bosted, må man anta at komfort og luksus har vært tilstedeværende. I den stenbelagte borggården har det trolig vært flere mindre hus. En bakerovn som ble funnet nord for salsbygningen, har formentlig vært installert i et bakeri.

## Historie

Myntfunn dokumenterer at Lindholm ble oppført omkring 1300. Byggherren var Erik Menved, og den sterke borgen var et ledd i hans aggressive maktpolitikk. 

Lindholm ble i 1339 gitt til kong Magnus Eriksson i forbindelse med kompliserte transaksjoner i det kongeløse Danmark etter Christoffer IIs død. Senere ble Lindholm og hele egnen krongods, og slottet nevnes i den følgende tid som ett av de viktigste i Skåne, ikke minst på grunn av den sterke befestningen.

Etter at kong Albrecht tapte slaget ved Falköping 24. februar 1389, ble han og sønnen hans satt i fangenskap på Lindholm slott, der de fremdeles oppholdt seg under forhandlingene. Dronning Margrethes seier vakte oppsikt i utlandet.«Margrethe 1.» I Albrechts fangetid var hun Sveriges faktiske overhode. I 1395 brukte hun Lindholm slott til fredsforhandlinger med Albrecht, som var blitt tvunget til å oppgi tronen til fordel for henne. Fredsforhandlingene varte i 16 dager, og var så folksomme at noen av deltakerne måtte overnatte i telt.

Admiral Jens Holgersen Ulfstand hadde fra 1486 Lindholm slott i forlening, men utover 1400-tallet mistet slottet sin betydning, og ble på 1500-tallet revet ned, blant annet for å skaffe byggemateriale til Malmøhus. Borgstedet skal ha tjent som jaktslott frem til Christian IVs tid.   

Tett på slottsruinen på en halvøy i Børringesjøens nordlige del ligger den såkalte dronning Margrethes vold, som i virkeligheten er restene av en forhistorisk borg.

## Referanser


## Eksterne lenker
* Nordisk familjebok
* Om Lindholmen
I’m Looking Over a Four Leaf Clover

**«I'm Looking Over a Four Leaf Clover»** er en amerikansk sang fra 1927, skrevet av Harry M. Woods (melodi) og Mort Dixon (tekst).

Art Mooney & His Orchestra spilte inn sangen. Den ble utgitt på 78-platen MGM 10119&nbsp;B Sangen ble en hit for Mooney og ble i høy grad popularisert av ham. Son's of Ben, den offisielle supportergruppen til Major League Soccers Philadelphia United har tatt den i bruk som en av sine fotballsanger.

## Versjoner
*Tiny Hill & His Orchestra spilte inn sangen 22. september 1941. Den ble utgitt på 78-platene Okeh 6537 og Columbia 38100
*UCLA Bruin Marching Band har spilt et arrangement av melodien siden 1954 og anvender refrenget som andre del av «Rover», Bruins seierssang.
En liknende tekst har blitt anvendt i to andre sanger:
**«My Dead Dog Rover» med Hank Stu Dave og Hank (Hank Landserg og Dave Whited) fra 1977, som finnes på Dr. Dementos 25th Anniversary Collection. Den parodiske versjonen «I'm Looking Over My Dead Dog Rover» har blitt spilt på Dr. Dementos show en tid.
**«I'm Looking Over My Dead Dog Rover» med Kevin Gershon fra 1973 og spilt på radiostasjonen KMET FM i Los Angeles.
*I Warner Brothers-tegnefilmen *Ducking the Devil* fra 1957, regissert av Robert McKimson, rømmer en tasmansk pungdjevel fra zoo. Daffy Duck, som får vite at det er en belønning på $ 5&nbsp;000 for dens tilbakelevering (og at rømlingen roer seg av musikk), ender med synge for å få ham tilbake til buret. «I'm Looking Over a Four Leaf Clover» er én av sangene han synger.
*I tegnefilmen *Operation Rabbit* fra 1957 synger Snurre Sprett: *«I'm looking over a four leaf clover that I overlooked be-three»*.

## Norske versjoner
Juul Hansen har skrevet en norsk tekst. På norsk bærer den tittelen «Lykkekløver». Holts Trekkspillkvartett m. sang Einar Holt har spilt inn sangen. Den ble utgitt på 78-platen His Master's Voice A.L.&nbsp;2994 i 1949.

Freddy Kristoffersen har skrevet en annen norsk tekst. Den har tittelen «Alle behøver en lykkekløver». Utgitt på LP-platen *Alle behøver en lykkekløver* (Philips 6327&nbsp;077) i 1982.

## Referanser
Nikolaos Plastiras

**Nikolaos Plastiras** (født 4. november 1883, død 26. juli 1953 i Athen, Hellas) var en gresk general og politiker som ble utnevnt til statsminister i Hellas i hele tre omganger. 

Han hadde et rykte som en svært distingvert soldat som ble kjent for sitt personlige mot. Han hadde tilnavnet «O Mavros Kavalaris» («den svarte rytteren») under den gresk-tyrkiske krigen som varte mellom 1919 og 1922. Etter det greske nederlag i denne krigen gjennomførte han sammen med en rekke andre greske offiserer et statskupp mot kong Konstantin I av Hellas og hans regjering. 

Den militærledede regjeringen styrte i Hellas frem til januar 1924, da makten ble overlevert til en folkevalgt nasjonalforsamling, som senere erklærte den andre selvstendige Republikken Hellas. For å avverge fremveksten av det rojalistiske Folkepartiet og deres planlagte gjeninnføring av det greske monarkiet, så ledet han to kuppforsøk til i 1933 og 1935. Begge disse statskuppene mislyktes og han ble tvunget til å flykte fra Hellas og han levde de neste årene eksil i Frankrike. 

Under Aksemaktene sin okkupasjonen av Hellas under den andre verdenskrig var han den nominelle lederen av en gresk motstandsgruppe, selv om han fremdeles bodde i eksil i det franske Marseille.

Etter at den andre verdenskrigen var over, vendte han tilbake til Hellas og fungerte som en sentrumsorientert statsminister i tre omganger, ofte satt han i en koalisjon med det politiske partiet Venstre. I hans to siste regjeringer, forsøkte han å lege splittelsen som lå og ulmet i det greske samfunnet som følge av den greske borgerkrigen, men dette forsøket var i stor grad mislykket.

Ved statskuppet i 1922 hadde han den militære graden oberstløytnant. Han hadde støtte fra militæret og det meste av den greske befolkningen. Revolusjonen tok raskt kontroll over hele Hellas og kong Konstantin ble tvunget til å gå av.

Etter statskuppet hadde de nye lederne mange utfordringer som de måtte ta seg av og de måtte ta hensyn til i at Hellas hadde en mer eller mindre ødelagt økonomi, landet var internasjonalt svært isolert og i tillegg var internt splittet. Etter parlamentsvalget i desember 1923 der den nye nasjonalforsamlingen ble valgt, trakk han seg fra hæren den 2. januar 1924 og han valgte å pensjonere seg, både fra militæret og det politiske liv.

## Referanser
Yle Vega

**Yle Vega** er en svenskspråklig radiokanal i Finlands statlige selskap for fjernsyn og radio, Yle. Kanalen er en del av programtilbudet til Svenska Yle. Den er for voksne finlandssvensker og har et sterkt regionalt innslag. Programtilbudet spenner over nyheter, samfunnspørsmål, kultur og underholdning.

## Eksterne lenker
* Yle Vega på nettet
* Yle Info
Capri-Fischer

**«Capri-Fischer»** er en tysk schlager med melodi av Gerhard Winkler og tekst av Ralph Maria Siegel.

## Historie
Sangen ble skrevet i 1943. Spilling av den på radio ble forbudt, da US Army allerede hadde landet på Capri. Den første tolkning av sangen og på 78-plate var med sangeren Magda Hain. Hun ble oppdaget av Gerhard Winkler og var kjent for sin klokkeklare koloratursopran.

I mai 1947 i daværende SBZ ble en 78-plate utgitt av selskapet Amiga med Kurt Reimann som sanger. I Vestsonen og den unge Bundesrepublik Deutschland ble sangen kjent gjennom Rudi Schuricke i 1949. I Sveits ble også en innspilt tolkning med Gretl Rat populær.

Det er også skrevet en islandsk tekst med tittelen «Fiskimianni ljod frá Capri». Svarvar Larusson med Sy-We-La kvintetten spilte den inn 6. juni 1952.

## Mottakelse
Sangen fremstår som et eksempel på tyskernes lengsel etter Italia, som fant sitt uttrykk i tallrike romantiske slagere allerede under den andre verdenskrig og i Wirtschaftswunder-eraen, som muliggjorde at flere vesttyskere for første gang kunne foreta ferieturer til Middelhavet. Flere senere tyske slagere har fulgt «Capri-Fischer»s prototypisk fastsatte skjema, som derved ble forfaderen til en egen genre som flere hittolkere har pleiet frem til i dag.

«Capri-Fischer» har selv blitt en evergreen og har til i dag vært på repertoaret til kunstnere som G.G. Anderson, Die Flippers, Peter Krauss, Max Raabe, Victor Torriani og Ewald Wandas. Max Raabe forteller at hans Palastorchester tok opp sangen på sitt repertoar på grunn av et spesielt ønske fra tidligere forbundskansler Helmut Kohl. «Capri-Fischer» skal også tilhøre yndlingsmusikken til tidligere forbundskansler Gerhard Schröder.

På nordsjøøya Sylt lød sangen fremfor alt i 1950- og 1960-årene som felles lovprisning av solnedgangen blant et flertall av gjestene på Westerländer Promenade.

## Norske versjoner
Juul Hansen har skrevet en norsk tekst. På norsk bærer den tittelen «Bella, Bella Marie».

### Innspillinger

## Referanser

* Gerhard Winkler und die Capri-Fischer
* Schlager des Monats Juli 2009: "Der Capri-Fischer"
Yle X3M

**Yle X3M** er en svenskspråklig radiokanal i Finlands statlige selskap for fjernsyn og radio, Yle. Kanalen er en del av programtilbudet til Svenska Yle. Radiokanalens målgruppe er ungdom og unge voksne. Programtilbudet har et sterkt innslag av pop- og spesialmusikk.

## Referanser


## Eksterne lenker
* Yle X3Ms nettsted
Institute for Scientific Information

**Institute for Scientific Information** (ISI) er et amerikansk selskap mest kjent for bibliometriske analyser av vitenskapelige tidsskrift. Selskapet ble grunnlagt i 1960. Etter at det ble kjøpt opp av Thomson-konsernet i 1992, ble det omtalt som **Thomson ISI**, og er nå en del av Thomson Reuters.

ISI oppdaterer databaser over siteringsfrekvens i 14000 vitenskapelige tidsskrift. Dette blir benyttet til å beregne enkeltforskeres og tidsskrifters innflytelse (*"impact factor"*). En av selskapets mest kjente indekser er *ISI higly cited researcher* som identifiserer verdens 250 mest innflytelsesrike forskere innen hvert av 21 forskningsfelt. 

## Se også
* Google Scholar 
* FRIDA 

## Referanser


## Eksterne lenker
* ISI web of knowledge
Børringe kloster

**Børringe kloster** var et kloster ved Børringesjøen i nærheten av Skurup i Skåne. Selve høyden som klosteret lå på var en gang omkranset av vann. I kong Valdemar IIs jordebok Liber Census Daniæ fra 1231 kalles eiendommen for Byrdingø. På denne øya ble det på 1100-tallet anlagt et nonnekloster av benediktinerordenen. Antakelig ble det grunnlagt av en konge, da området tilhørte den danske kongens jaktmarker. Klostret var viet til jomfru Maria og hun og Jesusbarnet ble avbildet på klostrets segl. Senere gikk klosteret over til birgittinerordenen og ble da både munke- og nonnekloster. Priorinnen styrte klosteret, og prioren som ofte var en lokal adelsmann som betalte for privilegiet, representerte klosteret på de verdslige områder. Klosterkomplekset ble på 1300-tallet ombygget flere ganger i gotisk stil. 

## Eiere

På begynnelsen av 1500-tallet var Søren Norby lensherre over klosteret, men byttet i 1518 dette mot Visby slott og len. Ved reformasjonen opphørte klosterinstitusjonene i de nordiske landene, og kongen gav familien Brahe bruksretten til klosteret, mot at nonnene ble forsørget. Etter lensmannen Axel Brahe overtok Knud Giedde, og i 1582 overtok fru Gørvel Fadersdatter, enke etter riksråd Lave Brahe. Hun rev klosterkirken ned, og bygget en ny kirke i sognet. Hun overlot flere av sine store jordeiendommer til Frederik II og Christian IV, og hun døde på Børringe i 1605. Godset ble siden lagt sammen med Malmøhus len og ble forlent først til Sivert Grubbe på Hofdal og Torup, og deretter til den mektige familien Thott på Eriksholm. Når Tage Ottesen Thott merket at det nærmet seg slutten på livet hans, skyndte han seg fra Eriksholm til Børringe for å dø på sin forlening. Det ble ansett for høfligere mot kongen enn om han hadde dødt på sitt eget gods.  

I 1658 ble Skåne svensk, og i 1688 ble de siste restene av klosteret revet ned. Et stykke fra det som i dag er Börringekloster slott, ligger restene av den forhistoriske borgen kalt Dronning Margrethes vold.

## Eksterne lenker
* Nordisk familjebok 
* https://archive.today/20121224183845/http://www.algonet.se/~sylve_a/borringe.htm Om Börringekloster
Wiggen (polka)

***Wiggen*** er en polka som er skrevet av den svenske komponisten Rubert Wigg. Melodien er spilt inn på plate av mange gammeldansorkestre både i Norge og Sverige, og er også kjent i det norsk-skandinaviske miljøet i USA.

I tillegg til den opprinnelige, instrumentale versjonen, har Thore Skogman skrevet tekst til den og spilt den inn på plate (med linjen «Det är Wiggen som är bra»). Freddy Kristoffersen har skrevet en norsk versjon av teksten og spilt den inn som *Det er polka som er bra*, på albumet *Gamle gode glade minner* fra 1973. Humorgruppa Prima Vera laget sin egen versjon av teksten, med tittelen «Det er Norge som er bra», som var med på albumet *[[Brakara]]* fra 1978.

## Eksterne lenker
* YouTube: Wiggen spilt av Jeff Anderson, Jane Johnson, Phil Williams og Dave Perkins
Sveits under Sommer-OL 1972

**Sveits under Sommer-OL 1972**. 168 sportsutøvere fra Sveits deltok seksten sporter under Sommer-OL 1972 i München. Sveits kom på 26.-plass på medaljestatistikken med tre sølvmedaljer.

## Medaljer

## Medaljevinnerne
Aggressive inline (videospill)

***Aggressive Inline*** er et videospill fra 2002 utviklet av Z-Axis Ltd. og Full Fat og utgitt av Acclaim Entertainment. Spillet basert rundt sporten inline skating (rulleskøyter) og har med profesjonelle inline skaterere som Chris Edwards, Eito Yasutoko, Franky Morales, Jaren Grob and Taïg Khris.

## Referanser


## Eksterne lenker
*
Finland under Sommer-OL 1972

**Finland under Sommer-OL 1972**. Nitiseks sportsutøvere, åttini menn og sju kvinner fra Finland deltok i seksten sporter under Sommer-OL 1972 i München. Finland kom på fjortendeplass med tre gull-, en sølv- og fire bronsemedaljer.  Padleren Ilkka Nummisto var Finlands flaggbærer under åpningsseremonien.

## Medaljer

## Medaljevinnerne
   

## Eksterne lenker
* Resultater og profilside  på sports-reference.com
Bulgaria under Sommer-OL 1964

**Bulgaria under Sommer-OL 1964**. Sekstitre sportsutøvere fra Bulgaria deltok i ni  grener under Sommer-OL 1964 i Tokyo. Bulgaria kom på ellevteplass på den uoffisielle medaljestatistikken med tre gull-, fem sølv- og to bronsemedaljer, alle i bryting.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Bulgaria under Sommer-OL 1968

**Bulgaria under Sommer-OL 1968**. 112 sportsutøvere fra Bulgaria deltok i tretten sporter under Sommer-OL 1968 i Mexico by. Bulgaria kom på attendeplass med to gull-, fire sølv- og tre bronsemedaljer.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Xiaohe

**Xiaohe** kan sikte til:
*Bydistriktet Xiaohe i byprefekturet Guiyang i provinsen Guizhou i Folkerepublikken Kina,
*Ruinbyen Xiaohe fra tidlig bronsealder, i fylket Ruoqiang i den autonome region Xinjiang i Kina.
Haggerston stasjon

**Haggerston** er en jernbanestasjon i Hackney i London, England. Stasjonen ble åpnet for publikum 27. april 2010, og ligger på jernbanebrua Kingsland Viaduct nordøst for City. Stasjonen betjenes av tog på East London-linjen, en del av London Overground.

|}
Bulgaria under Sommer-OL 1972

**Bulgaria under Sommer-OL 1972**. 165 sportsutøvere fra Bulgaria deltok i fjorten sporter under Sommer-OL 1972 i München. Bulgaria ble niende beste nasjon med seks gull-, ti sølv- og fem bronsemedaljer.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Wiggen

**Wiggen** kan vise til:
*Wiggen – polka skrevet av Rubert Wigg
*Wiggen – etternavn
*Bård Wiggen – norsk fotballtrener og tidligere -spiller
*Julie Wiggen – norsk skuespiller
*Magne Magler Wiggen – norsk arkitekt

Se også Viggen
HTC Max 4G

**HTC Max 4G** er en Windows Mobile-basert mobiltelefon fra HTC. Den er utseendemessig lik HTC Touch HD. Dette er den første HTC Touch-telefonen som støtter både GSM og WiMAX (noen ganger kalt 4G). Den var opprinnelig tiltenkt det russiske markedet, der den ble lansert av den russiske teleoperatøren Yota, men den er også lansert i Storbritannia. 

Den har resistiv berøringsskjerm på 3,8 tommer. Menysystemet er HTCs TouchFLO 3D, og kameraet er på 3,2 megapiksler. Den håndterer også Voice over IP via WiMAX.

## Spesifikasjoner
*Skjerm: 3,8 tommer 
*Skjermoppløsning: 480 x 800
*Styring: resistiv touchskjerm
*Batteri: 1500 mAh
*Taletid: opptil 420 minutter
*Standbytid: 350 timer (GSM)
*Kamera: 3,2 megapiksler, autofokus + VGA som sekundært kamera
*GPS, A-GPS
*FM radio: Nei
*528 MHz Qualcomm prosessor
*RAM: 288 MB
*ROM: 256 MB
*Triband GSM (900/1800/1900 MHz)
*microSD minnekort
*Operativsystem: Windows Mobile 6.1  
*Wi-Fi (IEEE 802.11 b/g)
*Bluetooth 2.0 med EDR og A2DP 
*HTC ExtUSB 
*Størrelse: 113,5 mm (h), 63,1 mm (b) 13,9 mm (d)
*Vekt: 151 g med batteri

## Eksterne lenker
* HTC produktside
Dalston Junction stasjon

**Dalston Junction** er en jernbanestasjon i London, England.

## Historie
Stasjonen ble først åpnet 1. november 1865 av selskapet North London Railway, på sin *City Extension*-linje til Broad Street stasjon i City. Louise Masset ble dømt for å ha drept sin unge sønn på stasjonens toalett i 1899, og ble henrettet 9. januar 1900. 

Da linjen til Broad Street ble stengt 27. juni 1986, ble også stasjonen nedlagt. Området rundt stasjonen, og bussholdeplassene i nærheten, beholdt likevel navnet Dalston Junction i to tiår etter nedleggelse.

## Gjenåpning
En ombygd Dalston Junction stasjon ble innviet 27. april 2010; denne gang i Transport for Londons regi. Stasjonen betjenes nå av tog på jernbanenettet London Overground, og ligger i gangavstand til Dalston Kingsland stasjon på North London-linjen.

|}
Soraberget

**Soraberget** er et lite fjell på 205 moh på Nordaustlandet, Svalbard. Soraberget ligger på den østlige delen av Nordaustlandets nordkyst, nordvest for Bjørnvika på Orvin Land.

Soraberget har sitt navn etter den italienske kapteinen Gennaro Sora, som deltok i redningsaksjonen etter forliset til Luftskipet «Italia» nord for Nordaustlandet i 1928.
Polen under Sommer-OL 1960

**Polen under Sommer-OL 1960**. 195 sportsutøvere fra Polen deltok i 17 sporter under Sommer-OL 1960 i Roma. Polen kom på niendeplass med fire gull-, seks sølv- og elleve bronsemedaljer. Roeren Teodor Kocerka var flaggbærer unde åpningsseremonien.

## Medaljer

## Medaljevinnerne

    
## Eksterne lenker
* Resultater og profilside  på sports-reference.com
Magne Sandøy

**Magne Sandøy** (født 19. juli 1935 i Råkvåg, død 3. september 2012 ved St. Olavs hospital i Trondheim) var en norsk maler. Sandøy var en av pionerene bak veksten i kulturlivet i Råkvåg, som blant annet kom til uttrykk gjennom kunstnergrupper og den årlige Bryggeutstillinga, der han var utstiller fra 1987 og kurator i perioden 1987–2006.

## Privatliv og utdanning

I sine første 35 år var Sandøy plaget av dårlig helse, forårsaket av ettervirkningene av en hjernehinnebetennelse i 15-årsalderen. I 1970 begynte han på Trondheim Kunstskole, der han studerte ett år. Han studerte deretter ved Statens kunstakademi 1971–75, under Ludvig Eikaas og Halvdan Ljøsne. Etter studiene vendte han tilbake til hjembygda.

Sandøy var bekjennende kristen, noe som både kom til uttrykk gjennom hans bilder, og gjennom hans innsats som sangevangelist med egenkomponerte sanger til trekkspill. Han har støttet veldedige formål som organisasjonen Streetlight på Filippinene. Det kristne livssynet var også førende da han i 2006 laget en serie bilder inspirert av romanserien om Kristin Lavransdatter til en utstilling i Galleri Grønneset i Skaun.

Han var medlem av foreningen Norske Billedkunstnere i perioden 1974–2004.

Sandøy ble hardt skadet i en trafikkulykke i Rissa søndag 19. august 2012, og døde etter to ukers sykeleie. 

## Kunst
Sandøy malte som oftest i akryl, men også i akvarell. Han brukte ofte stofflighet, maling lag på lag, som virkemiddel i sine malerier. Sandøys kunst dreier seg om både naturlandskap og ulike tolkninger av mennesker og kulturlandskap. Maleriene grenser ofte til det nonfigurative, men man kan likevel i de fleste tilfeller se figurative objekter kamuflert i en særegen, litt kantet utforming. Vekslingen mellom mørke farger i forgrunn og mellomgrunn, og en stripe av lys som menneskene er vendt mot, gjentas ofte.

## Utstillinger og innkjøp
Sandøy debuterte på Sommerutstillingen i Trondhjems Kunstforening i 1971, og deltok på Høstutstillingen i 1972. Han hadde sin første separatutstilling i Trondhjems Kunstforening i 1974. Han stilte senere særlig ut i Trøndelag, men også gjentatte ganger i Galleri F12 ved Forus. 

Utenlands stilte han ut i svenske Hjo, som er vennskapskommune til Rissa. Han var i 2003 utstiller i *The National Gallery for Foreign Art* i Sofia, Bulgaria; og i 2006 i Vitenskapsakademiet i Tsjekkias hovedstad Praha; begge steder som første nordmann.

Sandøy ble innkjøpt av Norsk kulturråd i 1974, Trøndelag Kunstgalleri i 1979 og Nord-Trøndelag fylkesgalleri i 1987 og 1992. En rekke institusjoner, kommuner og private samlere har også kjøpt hans bilder. Ørland Kysthotell har et eget Sandøy-rom.

## Priser og utmerkelser
* Rissa kommunes kulturpris 1976
* Fosenprisen 2003

## Referanser


## Eksterne lenker
* 
* Ordfører Ove Vollans minnetale
Epsilon Eridani b

**Epsilon Eridani b** er en eksoplanet-kandidat rundt Epsilon Eridani, som ble oppdaget i 2000 av et forskerlag ledet av Artie Hatzes. Oppdagerne oppga massen til  ganger Jupiters masse i en avstand av 3,38–3,50 AE fra stjernen. Omløpsbanen er veldig eksentrisk.

## Referanser
Perturbasjon

**Perturbasjon** er et begrep i fysikk som betyr forstyrrelse eller avvik. For eksempel brukes uttrykket innen astronomi for å beskrive hvordan et himmellegemes omløpsbane påvirkes eller forstyrres av andre legemers gravitasjon - som solen, skapt av gravitasjonsvirkningen fra et tredje himmellegeme, som for eksempel Jupiter. Det tredje himmellegemet blir da kalt det perturberende himmellegemet.

Periodiske perturbasjoner blir gjentatt over relativt korte tidsrom. Særlig langsomme forandringer kalles sekulære perturbasjoner. Disse er også periodiske, men med veldig lange perioder. Det var perturbasjonen i bevegelsen til Uranus som førte til oppdagelsen av Neptun i 1846. Månens bane er sterkt perturbert, og dette gjør det vanskelig å regne ut posisjonen til månen.

## Se også

* Kvantemekanisk perturbasjonsteori

## Referanser
Polen under Sommer-OL 1964

**Polen under Sommer-OL 1964**. 140 sportsutøvere, 115 menn og tjuefem kvinner fra Polen deltok i 12 sporter under Sommer-OL 1964 i Tokyo. Polen kom på sjuendeplass med sju gull-, seks sølv- og ti bronsemedaljer. 

## Medaljer

## Medaljevinnerne

   
## Eksterne lenker
* Resultater og profilside  på sports-reference.com
Kollstraumen tunnel

**Kollstraumen tunnel**  er ei veitunnel på fylkesvei 801 i Bindal kommune i Nordland. Tunnelen forbinder Kollstraumen bru med resten av veien nordover.

Kollstraumen tunnel og bru ble i 2002 foreslått vernet i Nasjonal verneplan for veger, bruer og vegrelaterte kulturminner.

## Se også
*Kollstraumen bru
*Veitunneler i Norge

## Referanser


## Eksterne lenker
* Opplandsbilder.no: Bilder av Kollstraumen tunnel / bru
* Bilde av sør-innslaget og brua sett fra sør.
Daniel Hægstad

**Daniel Vidding Pedersen Hægstad** (1864&ndash;1950) var ordfører i Andøy for Venstre fra 1918 til 1922. Han er også kjent for at han samlet og skrev ned over 100 slåtter og andre melodier fra Lødingen, hvorav *Brurmarsj fra Lødingen* er den mest kjente. Av yrke var Daniel Hægstad lærer.

## Biografi
Som ung gutt var han fisker, og var fem vintre i Lofoten og et halvt år på sildenotfiske. Etter et kursus ved Lofoten og Vesteraalens amtskole begynte han på lærerstudium ved Tromsø Seminarium, der han tok eksamen i 1887. Han fikk jobb som lærer og kirkesanger i Øksfjord i Finnmark året etter, og ble der i 12 år, med unntak av skoleåret 1891–92, da han hadde permisjon og var lærer ved Brettesnes fabrikkskole i Lofoten.

I 1900 ble Daniel Hægstad ansatt som lærer og kirkesanger i Malnes i Bø, men flyttet året etter til Andenes og fikk samme stilling der. Han ble i stillingen til 1932, og flyttet senere til Levanger, der sønnen hans var telegrafbestyrer.

Mens han bodde i Finnmark var han blant annet oppsynsbetjent i Mehamn et år, og i flere år politioppsyn i forholdet mellom flyttsamene og fastboende. I Andøy var han varaordfører fra 1905, og ble ordfører i 1918 etter at daværende ordfører Svend Christian Svendsen døde. Han satt som ordfører til og med 1922. Han var representant i Nordland amtsting i 1911–12 og 1919-1922.

I sin ungdom hadde Daniel Hægstad vært spillemann i noen få år. På Andenes ledet han to sangkor. Han var medlem av Hålogaland historielag fra starten i 1920.

Som pensjonist skrev Daniel Hægstad ned de melodiene han kunne, særlig melodier han hadde lært av andre, men også noen slåtter han hadde komponert selv. Manuskriptene sendte han til flere offentlige arkiv og privatpersoner. Det er usikkert hvor mange manuskripter han laget, men i Tromsø Museum er det samlet 18 forskjellige manuskripter med til sammen 115 melodier. Han skrev også mange brev, særlig etter at han ble pensjonist. Mange av brevene er bevart, blant annet i ei samling i Hjemmefrontmuseet i Oslo. 

Han giftet seg med Hansine Taraldsen fra Lødingen i 1889. Hun døde i 1938. Daniel Hægstads gate på Andenes er oppkalt etter ham.

Daniel Hægstads fele er siden 2009 utstilt i kommunestyresalen i Lødingen.

## Referanser


## Litteratur
* Ola Graff: *Daniel Hægstad. Slåtter fra Lødingen*. Novus forlag. (utgis 2010)

## Kilder
* Vesteraalen.info: Andøys ordførere gjennom tidene: Daniel Hveding Hægstad
* Ola Graff: Brurmarsj fra Lødingen og andre godbiter (artikkel i tidsskriftet Ottar, nr. 1 2010)
Baneresonans

**Baneresonans** oppstår innen himmelmekanikken når to kretsende himmellegemer påvirker hverandre på en vanlig periodisk måte, vanligvis fordi at deres omløpstider er relaterte til forholdet mellom to små heltall. I de fleste tilfeller resulterer dette i en *ustabil* interaksjon, hvor legemene bytter bevegelsesmengde til resonansen opphører. I noen tilfeller kan imidlertid et resonerende system være stabilt og selvkorrigerende, slik at legemene fortsetter å resonere. 

Noen eksempel er 4:2:1-resonansen mellom Jupiters måner Ganymedes, Europa og Io, og 3:2-resonansen mellom Neptun og Pluto. Ustabile resonanser med Saturns indre måner gir opphav til hull i Saturns ringer. Spesialtilfellet 1:1-resonans (mellom legemer med lignende orbitalradier) gjør at store legemer i solsystemet «renser ut» regionen rundt sine omløpsbaner gjennom å støte bort alt annet rundt dem; denne effekten benyttes i den nåværende definisjonen av planet.

## Se også
* Lagrange-punktene og trojansk objekt
* Titius–Bodes lov
Australia under Sommer-OL 1964

**Australia under Sommer-OL 1964**. 243 sportsutøvere fra Australia, 203 menn og 40 kvinner, deltok i 19 grener under Sommer-OL 1964 i Tokyo. Australia ble åttende beste nasjon med seks gull-, to sølv- og ti bronsemedaljer. Ivan Lund var flaggbærer under åpningsseremonien.

## Medaljer

## Medaljevinnerne

## Kilder
* Resultater og profilside  på sports-reference.com
Kanal 1 (TV-program 2007)

***Kanal 1*** er en norsk animert komiserie som gikk på NRK3 i 2007 og 2009. Serien var med Stein Johan Grieg Halvorsen og Erlend Klarholm Nilsen. De hadde også hovedrollene. Serien handlet om noen romvesener som planla å invadere jorden. De sendte agent Charlotte for å infiltrere og overta den siste frie tv-stasjonen, Kanal 1, som ble drevet av Erlend og Steinjo. Charlotte fikk jobb som resepsjonist, og sammen med den onde datamaskinen TOM 2000 iverksatte de sin store plan. Etter noen år gjorde Halvorsen og Nilsen et nytt forsøk på å drive Kanal 1. Denne gang med kriminelle dobbeltgjengere, gigantiske drapsveps, pølsefanatikere, smørsangere, tiden og selveste Satan. Serien hadde premiere på NRK1, mens de øvrige episodene gikk på NRK3 på mandager.

Animasjonene var ved Rudi Simmons og Bjørn Amundlien. Serien fikk støtte av Norsk Filmfond.

Første episode ble sett av 193 000.

## Referanser
Grethe Ryen

**Grethe Ryen** (1949–2020) var en norsk skuespiller. Etter debuten var hun ved Riksteatret 1974–1975, ved Teatret Vårt i Møre og Romsdal 1975–1977 og fra 1977 ved Det Norske Teatret.

Hun gjorde seg fort bemerket blant annet i tittelrollene i *[[Heilage Johanna frå slaktehusa]]* og *[[Anne Pedersdotter]]*, som Milja i *[[Ungen]]*, Medea i *[[Medeas barn]]*, Helga i *[[Læraren]]*, Mona i *[[Kom tilbake]]*, *[[Jimmy Dean]]*, Portia i *[[Kjøpmannen i Venezia]]*, Lovis i *[[Ronja Røverdatter|Ronja Røvardotter]]* og Alma i *[[Emil i Lønneberget]]*. På film hadde hun blant annet roller i *[[Den sommeren jeg fylte 15]]* (1976), *[[Karjolsteinen]]* (1977), og *[[Moa (film)|Moa]]* (1986). Hun hadde også roller i TV-seriene *[[Lekestue (TV-serie 2002)|Lekestue]]*, *[[Fox Grønland]]* og *[[Helt Perfekt]]*.

Ryen var samboer med skuespilleren Nils Sletta og fikk to barn.

## Referanser


## Eksterne lenker
* 
*
Tau Ceti

**Tau Ceti** (τ Cet / τ i Hvalfisken) er en stjerne som ofte nevnes av science fiction-forfattere ettersom den ligner på Solen både i masse og spektralklasse. Dessuten ligger stjerner relativt nær solsystemet. Tau Ceti er imidlertid en «metallfattig» stjerne og det antas derfor som mindre sannsynlig at den har jordlignende eksoplaneter. Fem planeter har så langt blitt oppdaget.

I 2004 oppdaget et britisk lag av astronomer at Tau Ceti har mer enn ti ganger mer komet- og asteroidemateriell rundt seg enn hva Solen har. Dette ble fastsatt gjennom skiven av kaldt støv som går rundt stjernen. Oppdagelsen gjør det usannsynlig at det finnes avansert liv i systemet, ettersom eventuelle planeter vil bli utsatt for store nedslag, omtrent ti ganger så ofte som jorden. På den annen side indikerer selve forekomsten av en fragmentskive at det er vanlig med planeter rundt stjerner.

Tau Ceti er synlig med det blotte øyet som en lyssvak stjerne i stjernebildet Hvalfisken.

## Referanser